Държавен вестник, бр. 10, 2021 г., стр. 85

БРОЙ  10	
Д Ъ Р Ж А В Е Н  В Е С Т Н И К 	
СТР.  85  
складове, подпорни стени), както и в такива, 
подложени на вибрации от действието на тежки 
машини и транспортни средства.
Чл. 36. (1) При определяне местата на 
реперите се вземат предвид геоложките, 
геоморфоложките и хидроложките условия.
(2) Подходящи места в геоложко отношение 
за построяване на реперите са масивни скали, 
здраво наслоени чакълести и песъкливи почви. 
Да се избягват глинести почви и седиментни 
(утаечни) скали.
(3) По отношение теренните форми (гео-
морфоложки условия) да се предпочитат из-
пъкналият релеф (плоски хълмове, вододелни 
линии) и слабо наклонен терен. Да се избягват 
котловини, брегове на реки и на водни площи, 
както и силно наклонени терени.
(4) Местата на реперите да се съобразяват 
с нивото на подпочвените води. За стабилизи-
ране на реперите трябва да се избягват места, 
където (дори и периодично) се явяват високи 
подпочвени води (до 3 – 4 m от повърхността 
на терена).
Чл. 37. При определяне мястото на репер 
върху скала повърхността за неговото ста-
билизиране трябва да бъде приблизително 
хоризонтална или вертикална и да може да 
се поставя безпрепятствено лата.
Чл. 38. Едновременно с избиране местата 
на новите нивелачни репери се определя и 
видът им.
Чл. 39. (1) Вековните нивелачни репери 
I степен се номерират с арабски цифри от 
1 до 200 от север към юг по низходящ ред 
на географската ширина. По същия начин се 
номерират и ВНР II степен с начален номер 
201. Записват се, като пред номера се поставя 
префикс „ВНР“.
(2) В случаите, в които ВНР е стабилизиран 
с репер от тип „дълбочинен“, се номерира по 
реда на ал. 1 с начален номер 501.
(3) Показалците към ВНР I и II степен 
носят нòмера на съответния ВНР и поясни-
телен надпис „i“.
(4) В първокласните и второкласните ли-
нии всички междинни репери, независимо от 
начина на стабилизирането им, се означават 
с арабски цифри. Номерират се с непрекъс-
нати поредни номера, започвайки от 1 (едно). 
Според разположението на нивелачните линии 
номерата нарастват от запад на изток и от 
север на юг, от северозапад на югоизток и от 
североизток на югозапад.
(5) На съществуващите репери до новия 
пореден номер в скоби се поставя старият. Ако 
реперът е участвал в няколко нивелирания и 
е получавал от тях различни поредни номера, 
за стар номер се вписва номерът от предход-
ното измерване.
(6) Дублиращите репери по чл. 5, ал. 3 се 
номерират с номера на репера, който дублират, 
и пояснителен надпис „d“.
(7) В първокласните и второкласните ли-
нии всички репери, включително и ВНР, се 
идентифицират с уникален номер от Обеди-
нената европейска нивелачна мрежа (UELN), 
който има вида 25ХХХХХ. Първите две 
цифри отразяват кода за България в UELN; 
следващата цифра е 0 (нула) за I клас или 2 
(две) за II клас; останалите четири арабски 
цифри са поредният номер на репера, като 
номерата започват от първия репер на ниве-
лачна линия № 1.
(8) Агенцията по геодезия, картография и 
кадастър предоставя уникалните номера на 
нивелачните репери за идентификация в UELN 
и води регистър на номерацията.
Раздел III
Проект за нивелачна линия
Чл. 40. (1) Въз основа на извършеното 
теренно проучване се изготвя проект за ни-
велачна линия. 
(2) При проектирането:
1. се извършва анализ на съществуващото 
трасе и предложение за изменението му (ако 
е необходимо);
2. се извършва анализ на състоянието на 
проучените гравиметрични и геодезически 
точки и избор на изходни такива;
3. се дава анализ на възможностите и 
предложение за местата и вида на новите 
репери, вкл. по чл. 5, ал. 3, в съответствие с 
резултатите по чл. 34;
4. по подходящ начин се маркират местата 
на новите репери на терен с цел улесняване 
намирането им от екипа, извършващ стаби-
лизирането;
5. се фотографират съществуващите репери 
и маркираните места за новите репери, как-
то и избраните за изходни гравиметрични и 
геодезически точки.
(3) Проектът за нивелачна линия съдържа:
1. технически отчет за извършената работа, 
съдържащ резултатите по ал. 2, т. 1, 2 и 3;
2. резултатите по чл. 34;
3. списък на нивелачните репери – същест-
вуващи и нови, съдържащ номер на репера, 
описание и вид;
4. идеен проект – схема на нивелачното 
трасе съгласно чл. 103;
5. фотографските снимки по ал. 2, т. 5.
Чл. 41. (1) Проектът се предава в АГКК 
в цифров вид и на хартия, с изключение на 
фотографските снимки по чл. 40, ал. 2, т. 5, 
които се предават само в цифров вид.
(2) Проектът се приема от комисията по 
чл. 111, ал. 1.
(3) Приетият проект може да бъде проме-
нян по мотивирано искане на изпълнителя 
след съгласуване с комисията по чл. 111, ал. 1.